Tímamót í útgáfu heilbrigðisupplýsinga
Rúmlega tólf hundruð einstaklingar lágu inni á sjúkrahúsum landsins í gær. Á mánudag lögðust 154 einstaklingar inn á sjúkrahús en 106 einstaklingar útskrifuðust sama dag. Bylting hefur orðið í aðgengi að áreiðanlegum rauntímaupplýsingum um starfsemi sjúkrahúsa.
Í frétt á vef landlæknis segir að embætti standi á tímamótum hvað varðar útgáfu heilbrigðisupplýsinga í rauntíma. Embættið geti nú unnið með og birt upplýsingar um starfsemi legudeilda sjúkrahúsa frá degi til dags, í rauntíma og samfellt aftur til ársins 1999. Þetta komi til með að gerbreyta möguleikum á eftirliti með starfsemi, gæðum og árangri þjónustunnar og styðja við stefnumótun og áætlanagerð.
Fram til þessa hafa gögn til vinnslu starfsemisupplýsinga fyrir allt landið alla jafna verið eins til tveggja ára gamlar.
Búið er að koma á fót rafrænum rauntímasendingum starfsemisupplýsinga frá sjúkrahúsum og gera þær vinnsluhæfar í svokölluðu vöruhúsi gagna. Vöruhúsið, með verkfærum til úrvinnslu, verður smám saman meginvettvangur fyrir söfnun, greiningu og miðlun á öllum tölfræðilegum heilbrigðisupplýsingum hjá Embætti landlæknis.
Fyrstu tölfræðiskýrslur um starfsemi sjúkrahúsa úr hinu nýja vöruhúsi koma út á vef embættisins, annars vegar sem  heildartölur um starfsemi sjúkrahúsa  og hins vegar sem  tölur um starfsemi einstakra stofnana .
Á komandi ári verður hafinn undirbúningur að rafrænum rauntímasetningum frá heilsugæslu til embættis landlæknis þannig að einnig verði hægt að hafa yfirsýn yfir starfsemi heilsugæslu í rauntíma.
Rúmlega tólf hundruð einstaklingar lágu inni á sjúkrahúsum landsins í gær.
Bylting hefur orðið í aðgengi að áreiðanlegum rauntímaupplýsingum um starfsemi sjúkrahúsa.
Embættið geti nú unnið með og birt upplýsingar um starfsemi legudeilda sjúkrahúsa frá degi til dags, í rauntíma og samfellt aftur til ársins 1999.
Fram til þessa hafa gögn til vinnslu starfsemisupplýsinga fyrir allt landið alla jafna verið eins til tveggja ára gamlar.
Á komandi ári verður hafinn undirbúningur að rafrænum rauntímasetningum frá heilsugæslu til embættis landlæknis þannig að einnig verði hægt að hafa yfirsýn yfir starfsemi heilsugæslu í rauntíma.